**TEHNIČNA SPECIFIKACIJA ŠT. VKS-61/25**

**za javno naročilo št. VKS-61/25 –** **Obnova celotne rezalne gredi za drobilec kosovnih odpadkov MTB za potrebe RCERO Ljubljana za obdobje 36 mesecev**

1. **Obnova celotne rezalne gredi za drobilec MTB na objektu za mehansko obdelavo odpadkov (MBO-M)**

**Opis tehnološkega postopka obdelave kosovnih odpadkov na RCERO Ljubljana**

V tehnološkem procesu predelave kosovnih odpadkov je nameščen in obratuje dvoosni drobilec s fiksnimi rezalnimi noži MTB, model CRX 2000 H. Tehnološka oznaka stroja je 423Z10.

Drobilec se uporablja za drobljenje in mletje kosovnih odpadkov in frakcije >250mm iz kosovnih odpadkov. Zaradi velikosti kosovnih odpadkov, je le te za nadaljnjo predelavo potrebno drobiti dvakrat. Stroj obratuje v dveh izmenah. Dopoldne poteka drugo drobljenje kosovnih odpadkov, popoldne pa prvo drobljenje kosovnih odpadkov. V obeh izmenah se v presledkih drobi frakcija >250 mmm. Kosovne odpadke se pred prvim drobljenjem grobo prebere z bagrom, pri tem se izloči večje kovinske dele.

Kosovni odpadki so zelo neugodni za predelavo, saj veliko odpadkov vsebuje kombinacijo tekstila in kovin (vzmetnice, sedežne garniture, kavči..). Predelava tovrstnih kosovnih odpadkov povzroča veliko obrabo nožev, distančnih obročev, kontra nožev,… Občasno prihaja tudi do loma nožev, kontra nožev in distančnih obročev. Zaradi zgoraj navedenega je potrebno na cca. vsakih 600 obratovalnih ur oziroma odvisno od stanja izrabljenosti, zamenjati obstoječe gredi z obnovljenima gredema z rezalnimi noži (leva in desna gred). Pri obnovi gredi z rezalnimi noži se izvaja navarjanje in strojna obdelava vseh rezalnih/strgalnih nožev (26 nožev) in dveh stranskih nožev ter pregled in po potrebi zamenjava nepopravljivo poškodovanih distančnih obročev, rezalnih/strgalnih nožev in stranskih nožev,… V primeru utrujenosti materiala in poškodbe oziroma loma noža, kontranoža, stranskega noža in distančnega obroča je potrebna nož, kontranož, stranski nož ali distančni obroč zamenjati z novim. Predmet razpisa so obnove celotne gredi in po potrebi izdelava ter dobava novih gredi z novimi rezalnimi noži, distančnimi obroči, stranskimi noži,..

**Drobilec MTB:**

Na objektu se nahajajo en drobilec:

|  |  |  |  |  |
| --- | --- | --- | --- | --- |
| **Naprava:** | **Tehnološka oznaka:** | **Proizvajalec:** | **Tip:** | **Številka stroja/leto izdelave:** |
| Drobilec za kosovne odpadke MTB | 423Z10 | MTB Recycling | CRX 2000 H | 12140213/ 2015 |

1. **Obseg del:**
   1. Obnova gredi z rezalnimi noži

Kosovni odpadki so zelo neugodni za predelavo, saj veliko odpadkov vsebuje kombinacijo tekstila in kovin (vzmetnice, sedežne garniture, kavči..). Predelava tovrstnih kosovnih odpadkov povzroča veliko obrabo rezalnih/strgalnih nožev, distančnih obročev, stranskih nožev, kontra nožev,… Občasno pa prihaja tudi do loma rezalnih/strgalnih nožev, distančnih obročev, stranskih nožev in kontra nožev.

Zaradi zgoraj navedenega je potrebno na vsakih cca. 600 obratovalnih ur, oziroma odvisno od stanja izrabljenosti, izvesti obnovo gredi z rezalnimi noži ali po potrebi zamenjati s komplet novima rezalnima gredema (leva in desna gred).

Pri obnovi gredi z rezalnimi noži se izvede navarjanje in strojna obdelava vseh rezalnih/trgalnih nožev in stranskih trgalnih/rezalnih nožev na obeh rezalnih gredeh (leva in desna rezalna gred). Vsakokratna obnova zajema obnovo dveh gredi z vsemi rezalnimi/strgalnimi noži in stranskima nožema. Prav tako se izvede podrobni pregled/defektaža obeh gredi ter vseh rezalnih/strgalnih nožev, dveh stranskih nožev, ležajev in vseh distančnih obročev ter ostalih sestavnih elementov rezalnih gredi. Navarjanje rezalnih/strgalnih nožev in stranska noža se izvede z varilno žico, ki ima trdoto 57 do 62 HRC. Po navarjanju se izvede strojna obdelava navarjenih površin, z namenom, da se pridobi ustrezna geometrija in ostrina rezalnega/strgalnega noža in stranskega noža.

V primeru utrujenosti materiala in poškodbe oziroma loma rezalnega/strgalnega noža, stranskega noža in distančnega obroča je potrebno nož, stranski nož ali distančni obroč zamenjati z novim.

Izvajalec je dolžan izdati naročniku poročilo o vsakokratnem pregledu/defektaži z vsem slikovnim materialom (slike poškodovanih, uničenih sestavnih elementov rezalnih gredi).

2.1.1 Obnova kompleta rezalnih gredi (zajema obnovo leve in desne rezalne gredi) zajema:

• Transport iz lokacije naročnika

• Popolna demontaža rezalnih gredi

• Čiščenje vseh posameznih delov

• Kontrola in meritev vseh posameznih montiranih delov ter delov uležajenja

• Izdelava poročila stanja vseh posameznih delov

• **Regeneracija vseh 26 rezalnih-trgalnih nožev**

o Kontrola rezil na razpoke

o Odstranitev starih navaritev

o Kompletno navarjanje nožev z dodajnim materialom, odpornim na obrabo

(Navarjanje se vrši z ustrezno varilno žico - trdožična varilna žica trdote 57 do 62 HRC)

o Toplotna obdelava rezil

o Strojno brušenje nožev na debelino 58 mm s toleranco debeline 0,02 mm ter konča obdelava za zagotovitev utreznih rezalnih površin

• **Regeneracija 2 končnih-stranskih nožev**

o Kontrola rezil na razpoke

o Odstranitev starih navaritev

o Kompletno navarjanje nožev z dodajnim materialom, odpornim na obrabo

(Navarjanje se vrši z ustrezno varilno žico - trdožična varilna žica trdote 57 do 62 HRC)

o Toplotna obdelava rezil

o Strojno brušenje nožev na debelino 58 mm s toleranco debeline 0,02 mm ter konča obdelava za zagotovitev utreznih rezalnih površin

• **Regeneracija 32 distančnih obročev-distančnikov**

o Testiranje distančnikov na razpoke

o Odstranitev starih navaritev

o Popolno varjenje z dodajnim materialom, odpornim na obrabo

o Toplotna obdelava distančnikov

o Strojno brušenje distančnikov na končno debelino s toleranco debeline 0,02 mm

• Pregled ležajnih površin in morebitna sanacija

• Montaža in spenjanje-zategnitev rezalnih gredi

• Pakiranje za transport

• Dobava grednega kompleta na lokacijo naročnika

* 1. Nadomestni deli za drobilec MTB

Seznam dobav nadomestnih delov za drobilec kosovnih odpadkov MTB, je razviden iz ponudbenega predračuna, ki je priloga razpisne dokumentacije.

V Prilogi 2/1 PONUDBENI PREDRAČUN je naveden spisek nadomestnih delov, za katere naročnik predvideva, da jih bo v času trajanja okvirnega sporazuma potreboval.